Diari Oficial de la Generalitat Valenciana


Sumari del DOGV 5541, del 25-06-2007 (2007/8105)

Notificació de l'arxivament de l'expedient d'autorització atorgada a Bestboats, SL, per a l'atracada i l'explotació de l'embarcació turística Viva Blanca.
----------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8105


Data del document
:   13-06-2007

Organisme emissor
:   Conselleria d'Infraestructures i Transport

Tipus de document
:   Informació Pública

Notificació de l'arxivament de l'expedient d'autorització atorgada a Bestboats, SL, per a l'atracada i l'explotació de l'embarcació turística Viva Blanca. [2007/8105]  
No havent pogut notificar a la mercantil Bestboats, SL, en el domicili conegut per esta administració, la resolució del director del Centre de Desenvolupament Marítim, de 12 de febrer de 2007, per la qual es decreta l'arxivament de l'expedient d'autorització atorgada a la mercantil esmentada per a l'atracada i l'explotació de l'embarcació turística Viva Blanca al port de Benidorm, d'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.  
«Amb data 9 de desembre de 2003 es va atorgar una autorització a la mercantil Bestboats, SL, per a l'atracada i l'explotació de l'embarcació turística Viva Blanca al port de Benidorm, i s'indicava respecte del termini que es concedia fins al 31 de desembre de 2003, i podia ser renovada a la tàcita per períodes anuals successius.  
La resolució va intentar notificar-se, sense èxit, en tres ocasions, i ha quedat constància d'això en els justificants de recepció que hi ha en l'expedient.  
Vist l'informe de la Divisió d'Explotació i Conservació de Ports en què es fa constar:  
Servisca la present per a informar que l'embarcació objecte de l'assumpte no ha exercit cap activitat al port de Benidorm al llarg dels anys 2005 i 2006.  
Es proposa per cessament d'activitat deixar sense efecte l'autorització.  
Atés que l'autorització va véncer el 31 de desembre de 2003, i va passar després a trobar-se en el període de pròrroga, susceptible, per tant, de ser denunciat per qualsevol de les parts el venciment definitiu.  
Atés que l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, establix que: en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb la indicació dels fets produïts i les normes aplicables.  
En conseqüència i fent ús de les atribucions que concedix al director del Centre de Desenvolupament Marítim de la Generalitat Valenciana l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Declarar vençuda amb data 31 de desembre de 2004 l'autorització atorgada a la mercantil Bestboats, SL, per a l'atracada i l'explotació de l'embarcació turística Viva Blanca al port de Benidorm, amb arxivament de l'expedient.  
Notifique's esta resolució a la mercantil Bestboats, SL, a la Divisió d'Explotació i Conservació de Ports i al Negociat de Tarifes i Cànons.  
Esta resolució no esgota la via administrativa i en contra pot interposar-se recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que estime pertinent».  
València, 13 de juny de 2007.- El sotssecretari: Gaspar Peral Ribelles.